《严州名宦九首 其四 田锡》
明代·林光

宋有遗直田表圣，立朝侃侃司谏诤。官由补阙知睦州，兴国八年州甫定。

斯时礼教犹未兴，公来振鼓斯文柄。诗书俎豆觉斯文，学庙巍巍美兼并。

圣经贤传请成均，特旨依然来帝命。风化从来在所先，案牍何劳乱心镜。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。